2005R1161 — ET — 11.12.2008 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

EUROOPA PARLAMENDI JA NÕUKOGU MÄÄRUS (EÜ) nr 1161/2005,

6. juuli 2005,

muude kontode kui rahastamiskontode kvartaliandmete koostamise kohta institutsiooniliste sektorite kaupa







EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 285 lõiget 1, võttes arvesse komisjoni ettepanekut, võttes arvesse Euroopa Keskpanga arvamust, ( 1 ) toimides asutamislepingu artiklis 251 sätestatud korras ( 2 ) ning arvestades järgmist: (1) Majandus- ja rahandusministrite nõukogu poolt 2000. aasta septembris heaks kiidetud majandus- ja rahaliidu statistikanõudeid käsitlevas tegevuskavas määratletakse, et on kiiresti vaja piiratud hulgal sektorite kvartaliandmeid ning need peaksid saama kättesaadavaks 90 päeva jooksul pärast vastava kvartali lõppu. (2) Majandus- ja rahandusministrite nõukogu ja komisjoni ühisaruandes Euroopa Ülemkogule eurotsooni statistiliste andmete ja näitajate kohta, mille majandus- ja rahandusministrite nõukogu võttis vastu 18. veebruaril 2003, rõhutatakse, et esmatähtsad meetmed mitmetes valdkondades, kaasa arvatud rahvamajanduse arvepidamise kvartaliandmete koostamine institutsiooniliste sektorite kaupa, tuleks täielikult rakendada 2005. aastaks. (3) Euroopa Liidu majanduse tsükliliste protsesside analüüsimiseks ja rahapoliitika elluviimiseks majandus- ja rahaliidus on vaja makromajanduslikke statistilisi andmeid majanduskäitumise kohta ja üksikute institutsiooniliste sektorite vastastikuste suhete kohta, mida on võimatu kindlaks teha kogu majanduse tasandil koostatud andmete põhjal. Seetõttu on vaja toota kvartaliandmeid institutsiooniliste sektorite kaupa Euroopa Liidu kohta tervikuna ja eurotsooni kohta. (4) Selliste andmete koostamine on osa üldeesmärgist luua aasta- ja kvartaliandmete süsteem Euroopa Liidu ja eurotsooni kohta. Süsteem hõlmab peamisi makromajanduslikke koondnäitajaid ja rahastamiskontode ning muude kontode kui rahastamiskontode andmeid institutsioonide kaupa. Eesmärgiks on saavutada ühtsus kõigi nende kontode vahel ja ülejäänu maailma kontode osas maksebilansi ja rahvamajanduse arvepidamise andmete vahel. (5) Euroopa kontode koostamine institutsiooniliste sektorite kaupa kooskõlas ühenduses kasutatava Euroopa rahvamajanduse ja regionaalse arvepidamise süsteemiga nagu see on sätestatud nõukogu määruses (EÜ) nr 2223/96, ( 3 ) nõuab liikmesriikide poolt institutsiooniliste sektorite kaupa koostatud rahvamajanduse arvepidamise kvartaliandmete edastamist. Euroopa kontod peavad siiski kajastama majandust Euroopa alal tervikuna ja võivad erineda liikmesriikide kontode lihtsast liitmisest. Eelkõige on eesmärgiks võtta asjaomase piirkonna (vastavalt Euroopa Liidu või eurotsooni) kontodes arvesse Euroopa Liidu institutsioonide ja organite tehinguid. (6) Spetsiifilise ühenduse statistika koostamist reguleerivad eeskirjad on sätestatud nõukogu 17. veebruari 1997. aasta määruses (EÜ) nr 322/97 ühenduse statistika kohta. ( 4 ) (7) Kuna käesoleva määruse eesmärki, milleks on muude kontode kui rahastamiskontode kvartaliandmete koostamine institutsiooniliste sektorite kaupa Euroopa Liidu ja eurotsooni kohta, ei suuda liikmesriigid täielikult saavutada ja seetõttu on neid eesmärke kavandatava meetme ulatuse ja mõju tõttu parem saavutada ühenduse tasandil, võib ühendus võtta meetmeid kooskõlas asutamislepingu artiklis 5 sätestatud subsidiaarsuse põhimõttega. Samas artiklis sätestatud proportsionaalsuse põhimõtte kohaselt ei lähe käesolev määrus kaugemale sellest, mis on vajalik nimetatud eesmärgi saavutamiseks. Eelkõige juhtudel, kui liikmesriikide panus Euroopa kogusummasse on tähtsusetu, ei tuleks neilt nõuda kõigi üksikasjalike andmete esitamist. (8) Käesoleva määruse rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused. ( 5 ) (9) Nõukogu otsusega 89/382/EMÜ, Euratom ( 6 ) asutatud statistikaprogrammi komitee ja nõukogu otsusega 91/115/EMÜ ( 7 ) asutatud monetaar-, finants- ja maksebilansistatistika komiteega on konsulteeritud, ning arvestades järgmist: ON VASTU VÕTNUD KÄESOLEVA MÄÄRUSE:







Artikkel 1

Eesmärk

Käesolev määrus sätestab ühise raamistiku liikmesriikide panuse kohta Euroopa muude kontode kui rahastamiskontode kvartaliandmete koostamiseks institutsiooniliste sektorite kaupa.

Artikkel 2

Muude kontode kui rahastamiskontode institutsiooniliste sektorite kaupa koostatavate kvartaliandmete edastamine

1. Liikmesriigid edastavad komisjonile muude kontode kui rahastamiskontode kvartaliandmed institutsiooniliste sektorite kaupa lisas ette nähtud korras, välja arvatud punktide P.1, P.2, D.42, D.43, D.44, D.45 ja B.4G andmed, mida esialgu ei edastata.

▼M1

2. Ajakava punktidele P.1, P.2, D.42, D.43, D.44, D.45 ja B.4G vastavate andmete edastamise kohta ning mis tahes otsuse nõuda lisas loetletud tehingute jaotust asjakohaste sektorite lõikes võtab vastu komisjon. Need meetmed, mille eesmärk on muuta käesoleva määruse vähem olulisi sätteid, muu hulgas täiendades seda, võetakse vastu vastavalt artikli 8 lõikes 3 osutatud kontrolliga regulatiivmenetlusele. Sellist otsust ei tohi vastu võtta enne, kui komisjon on artikli 9 alusel andnud aru Euroopa Parlamendile ja nõukogule käesoleva määruse rakendamisest.

▼B

3. Lõikes 1 osutatud kvartaliandmed esitatakse komisjonile hiljemalt 90 kalendripäeva pärast selle kvartali lõppu, mille kohta need andmed käivad. Kolmeaastase üleminekuperioodi jooksul alates käesoleva määruse jõustumisest tuleb lõikes 1 osutatud kvartaliandmed esitada komisjonile hiljemalt 95 kalendripäeva pärast selle kvartali lõppu, mille kohta need andmed käivad. Kõik eelmiste kvartalite andmetes tehtud parandused edastatakse samal ajal.

▼M1

4. Komisjon võib lõikes 3 määratletud edastamisaega muuta kõige rohkem viie päeva võrra. Need meetmed, mille eesmärk on muuta käesoleva määruse vähem olulisi sätteid, võetakse vastu vastavalt artikli 8 lõikes 3 osutatud kontrolliga regulatiivmenetlusele.

▼B

5. Esimesed kvartaliandmed edastatakse 2005. aasta kolmanda kvartali kohta. Liikmesriigid esitavad need andmed hiljemalt 3. jaanuaril 2006. Nimetatud esmakordsel andmeedastusel edastatakse andmed eelnevate perioodide kohta alates 1999. aasta esimesest kvartalist.

Artikkel 3

Aruandluskohustus

1. Kõik liikmesriigid edastavad lisas kirjeldatud andmed ülejäänu maailma (S.2) ja kogu valitsemissektori kohta (S.13). Liikmesriigid, mille sisemajanduse kogutoodang jooksevhindades on tavaliselt suurem kui 1 % ühenduse vastavast kogusummast, edastab lisas kirjeldatud andmed kõigi institutsiooniliste sektorite kohta.

2. Komisjon määrab protsendi jooksevhindade põhjal arvutatud ühenduse sisemajanduse kogutoodangust, mille liikmesriigi sisemajanduse kogutoodang tavaliselt moodustab, nagu on määratletud lõikes 1, võttes aluseks liikmesriigi edastatud viimase kolme aasta aastaandmete aritmeetilise keskmise.

▼M1

3. Komisjon võib muuta lõikes 1 osutatud osa (1 %) ühenduse kogusummast. Meede, mille eesmärk on muuta käesoleva määruse vähem olulisi sätteid, võetakse vastu vastavalt artikli 8 lõikes 3 osutatud kontrolliga regulatiivmenetlusele.

▼B

4. Komisjon võib lubada erandeid käesolevast määrusest, kui siseriiklikke statistikasüsteeme tuleb oluliselt kohandada. Sellised erandid ei tohi kehtida kauem kui kolm aastat alates käesoleva määruse jõustumisest või alates artikli 8 lõikes 2 osutatud korras vastu võetud rakendusmeetmete jõustumisest.

Artikkel 4

Mõisted ja standardid

Käesoleva määruse kohaldamisel kasutatakse samu edastatavate andmete kohta kehtivaid standardeid, määratlusi, liigitusi ja arvepidamiseeskirju nagu on sätestatud määruses (EÜ) nr 2223/96 (edaspidi „ESA määrus”).

Artikkel 5

Teabeallikad ja ühtsuse nõuded

1. Liikmesriigid koguvad käesoleva määruse alusel taotletavat statistilist informatsiooni, kasutades kõiki andmeallikaid, mida nad peavad asjakohasteks, pidades esmatähtsaks otseseid andmeid nagu näiteks halduslike allikate andmed või uuringuid ettevõtete ja majapidamiste kohta.

Kui selliseid otseseid andmeid, eelkõige artikli 2 lõike 5 alusel nõutavaid tagasiulatuvaid andmeid ei ole võimalik koguda, võib edastada võimalikult täpsed hinnangulised andmed.

2. Liikmesriikide poolt käesoleva määruse kohaldamisel edastatavad andmed peavad olema kooskõlas valitsemissektori muude kontode kui rahastamiskontode kvartaliandmetega ja kogumajanduse kvartaalsete peamiste koondnäitajatega, mis edastatakse komisjonile ESA määruse andmete edastusprogrammi raames.

3. Liikmesriikide poolt käesoleva määruse kohaldamisel edastatavad kvartaliandmed peavad olema vastavusse viidud vastavate aastaste andmetega, mis on edastatud ESA määruse andmete edastusprogrammi raames.

Artikkel 6

Kvaliteedistandardid ja -aruanded

▼M1

1. Liikmesriigid võtavad kõik vajalikud meetmed, et tagada edastatavate andmete kvaliteedi paranemine aja jooksul, nii et need vastaksid komisjoni kehtestatavatele ühistele kvaliteedistandarditele. Kõnealused ühiseid kvaliteedistandardeid kehtestavad meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 8 lõikes 3 osutatud kontrolliga regulatiivmenetlusele.

▼B

2. Liikmesriigid annavad komisjonile esimesel andmete edastamise aastal kasutatud allikate, meetodite ja statistilise töötluse ajakohastatud kirjelduse.

3. Liikmesriigid teavitavad komisjoni olulisematest edastatavaid andmeid mõjutavatest metoodika- või muudest muudatustest hiljemalt kolm kuud pärast nende muudatuste jõustumist.

▼M1 —————

▼M1

Artikkel 8

Komiteemenetlus

1. Komisjoni abistab statistikaprogrammi komitee.

2. Käesolevale lõikele viitamisel kohaldatakse otsuse 1999/468/EÜ artikleid 5 ja 7, võttes arvesse selle otsuse artikli 8 sätteid.

Tähtajaks otsuse 1999/468/EÜ artikli 5 lõike 6 tähenduses kehtestatakse kolm kuud.

3. Käesolevale lõikele viitamisel kohaldatakse otsuse 1999/468/EÜ artikli 5a lõikeid 1 kuni 4 ja artiklit 7, võttes arvesse selle otsuse artikli 8 sätteid.

▼B

Artikkel 9

Aruanne rakendamise kohta

Viie aasta jooksul alates käesoleva määruse jõustumisest esitab komisjon Euroopa Parlamendile ja nõukogule aruande selle rakendamise kohta.

Eelkõige see aruanne:

a) annab teavet toodetud statistika kvaliteedi kohta;

b) hindab kasu, mida ühendus, liikmesriigid, andmeesitajad ja -kasutajad saavad võrreldes statistika tootmiseks tehtud kulutustega;

c) määrab kindlaks valdkonnad, kus saavutatud tulemuste valguses on vaja võimalikke täiendusi ja muudatusi.

Artikkel 10

Jõustumine

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.









LISA

Andmete edastamine